|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за образовање, прописе,****управу и националне мањине – националне заједнице**Булевар Михајла Пупина 16, 21000 Нови СадТ: +381 21 487 4268, 487 46 14, 487 40 36ounz@vojvodinа.gov.rs |
| БРОЈ: 000227353 2025 09427 004 001 000 001 | ДАТУМ: 05.02.2025. године |

На основу члана 3. Правилника о додели буџетских средстава Покрајинског секретаријата за образовање, прописе, управу, националне мањине- националне заједнице за финансирање и суфинансирање реконструкције, адаптације, санације, инвестиционо и текуће одржавање објеката установа основног, средњег образовањa и васпитања, ученичког стандарда и предшколских установа на територији Аутономне покрајине Војводине („Службени лист АПВ“, бр. 5/25), а у вези сa Покрајинском скупштинском одлуком о буџету Аутономне покрајине Војводине за 2025. годину („Службени лист АПВ“ бр. 57/24), Покрајински секретаријат за образовање, прописе, управу и националне мањине - националне заједнице (у даљем тексту: Секретаријат) расписује

**КОНКУРС**

**ЗА ФИНАНСИРАЊЕ И СУФИНАНСИРАЊЕ РЕКОНСТРУКЦИЈЕ, АДАПТАЦИЈЕ, САНАЦИЈЕ, ИНВЕСТИЦИОНО И ТЕКУЋЕ ОДРЖАВАЊЕ ОБЈЕКАТА УСТАНОВА ОСНОВНОГ, СРЕДЊЕГ ОБРАЗОВАЊA И ВАСПИТАЊА, УЧЕНИЧКОГ СТАНДАРДА И ПРЕДШКОЛСКИХ УСТАНОВА НА ТЕРИТОРИЈИ AУТОНОМНЕ ПОКРАЈИНЕ ВОЈВОДИНЕ ЗА 2025. ГОДИНУ**

Конкурс се расписује на износ средстава обезбеђених Покрајинском скупштинском одлуком о буџету Аутономне покрајине Војводине за 2025. годину („Службени лист АПВ”, бр. 57/24) и то: за финансирање и суфинансирање реконструкције, адаптације, санације, инвестиционо и текуће одржавање објеката установа основног, средњег образовањa и васпитања, ученичког стандардаи предшколских установа на територији Аутономне покрајине Војводине у укупном износу од **375.000.000,00 динара** (на нивоу основног образовања и васпитања **247.000.000,00 динара**, на нивоу средњег образовања и васпитања **90.000.000,00 динара,** за установе ученичког стандарда **15.000.000,00 динара** и за предшколске установе **23.000.000,00** **динара**).

**Минималан износ средстава** на који установе основног и средњег образовањa и васпитања на територији Аутономне покрајине Војводине могу да конкуришу је **3.000.000,00 динара са урачунатим ПДВ-ом.**

Минималан износ средстава приликом конкурисања се **не односи** на установе ученичког стандарда и предшколске установе на територији Аутономне покрајине Војводине**.**

Средства се не додељују за финансирање и суфинансирање извођења радова **изградње и доградње.**

Средства се не додељују за радове чије је финансирање у пуном износу обезбеђено из других извора.

Реализација финансијских обавеза вршиће се у складу с ликвидним могућностима буџета Аутономне покрајине Војводине за 2025. годину.

**УСЛОВИ КОНКУРСА**

*1. Подносиоци пријаве*

Подносиоци пријаве су:

* школе за основно образовање и васпитање, школе за средње образовање и васпитање и установе ученичког стандарда на територији Аутономне покрајине Војводине чији je оснивач Република Србија, АП Војводина и јединицa локалне самоуправе;
* јединице локалне самоуправе (искључиво за потребе предшколских установа) на територији АП Војводине.

*2. Критеријуми расподеле средстава*

Критеријуми расподеле средстава по Правилнику о додели буџетских средстава Покрајинског секретаријата за образовање, прописе, управу, националне мањине- националне заједнице за финансирање и суфинансирање реконструкције, адаптације, санације, инвестиционо и текуће одржавање објеката установа основног, средњег образовањa и васпитања, ученичког стандарда и предшколских установа на територији Аутономне покрајине Војводине су:

1. значај реализације пројекта у односу на безбедност и здравље деце/ученика, наставника и запослених који користе објекте,
2. значај реализације пројекта у односу на подизања квалитета и модернизације извођење васпитно – образовног рада и услова за боравак ученика и запослених,
3. значај реализације пројекта у односу на побољшање енергетске ефикасности објеката односно уштеде горива за загревање објеката,
4. финансијска оправданост пројекта,
5. постојање других извора финансирања –суфинансирање реализације пројекта,
6. одрживост – дуготрајност ефекта побољшања услова коришћења објекта након реализације пројекта,
7. активности које су предузете у циљу реализације пројекта,
8. степен развијености јединице локалне самоуправе на чијој територији се налази установа образовања.

**ОПШТЕ СМЕРНИЦЕ КОНКУРСА**

Уколико је технички могуће пројекат реализовати у више независних фаза извођења радова, подносилац пријаве треба да поднесе пријаву с јасно наведеним фазама за извођење радова и назначеним финансијским средствима за све фазе.

Приложен предмер и предрачун радова треба да буде са прецизно утврђеном количином радова и са тржишним ценама, јер ће се средства подносиоцу пријаве преносити након спроведеног одговарајућег поступка набавке у складу са Законом о јавним набавкама (а највише до одобреног износа). Вишкове радова и непредвиђене радове Секретаријат неће моћи да финансира.

 Подносилац пријаве, који је за одређени пројекат конкурисао и на другим местима, има право подношења пријаве и на предметни конкурс уколико у моменту подношења пријаве није имао, нити је могао имати сазнање о томе да ли су му одобрена средства по другом конкурсу за предметни пројекат.

У случају подношења пријаве са суфинансирањем радова, средства обезбеђена на име учешћа установе могу бити сопствена, из донација и из буџета свих нивоа власти.

Након доделе средстава по Конкурсу, Корисник ће бити дужан да:

* потпише уговор о додели буџетских средстава са Покрајинским секретаријатом за образовање, прописе, управу и националне мањине ‒ националне заједнице (у даљем тексту: Секретаријат), којим ће се регулисати међусобна права и обавезе уговорних страна;
* спроведе одговарајући поступак набавке у складу са Законом о јавним набавкама („Сл.гласник РС“ бр. 91/19 и 92/23);
* ангажује независно лице као стручни надзор над извођењем предметних радова;
* се у свему придржава Упутства за реализацију уговора о додели новчаних средстава из буџета АП Војводинe за 2025. годину.

**НАЧИН ПОДНОШЕЊА ЗАХТЕВА**

Захтеви за доделу средстава подносе се на јединственом конкурсном обрасцу Секретаријата. Комплетна конкурсна документација може се преузети од **05.02.2025. године** на web адреси Секретаријата [**www.puma.vojvodina.gov.rs**](http://www.puma.vojvodina.gov.rs)

Захтеви се достављају путем поште на адресу: Покрајински секретаријат за образовање, прописе, управу и националне мањине - националне заједнице са назнаком ''За конкурс – за финансирање и суфинансирање реконструкције, адаптације, санације, инвестиционо и текуће одржавање објеката установа основног, средњег образовањa и васпитања, ученичког стандардаи предшколских установа на територији Аутономне покрајине Војводине за 2025. годину“, Булевар Михајла Пупина 16, 21000 Нови Сад, или се подносе лично, предајом на писарници покрајинских органа управе у Новом Саду (у приземљу зграде Покрајинске владе).

**Уз пријаву на Kонкурс, прилаже се:**

**А) ЗА ФИНАНСИРАЊЕ И СУФИНАНСИРАЊЕ РЕКОНСТРУКЦИЈЕ, АДАПТАЦИЈЕ, САНАЦИЈЕ И ИНВЕСТИЦИОНО ОДРЖАВАЊЕ ОБЈЕКАТА**

1. **техничка документација** на основу које је орган надлежан за издавање грађевинске дозволе издао решење о одобрењу извођења радова (у случају да је власник објекта на коме се изводе радови АП Војводина, а установа није прибавила решење о одобрењу за извођење радова, ова установа подноси техничку документацију на основу које ће након прибављања сагласности за извођење радова од стране Покрајинске владе, надлежан орган издати решење о одобрењу извођења радова);
2. **решење о одобрењу за извођење** које издаје орган надлежан за издавање грађевинске дозволе (у случају да је власник објекта на коме се изводе радови АП Војводина, установе које нису прибавиле решење о одобрењу за извођење радова, подносе акт надлежног органа којим се потврђује да је приложена техничка документација комплетна и одговарајућа, на основу које ће се по добијању сагласности Покрајинске владе за извођење радова издати решење о одобрењу за извођење радова);
3. **предмер и предрачун радова потписан и оверен од стране одговорног пројектанта (документ не старији од шест месеци с нумерисаним странама, обавезно да садржи број и датум израде**)**;**
4. **у случају суфинансирања доставити доказ о обезбеђеним средствима за суфинансирање радова** (уговор, решење, извод из буџета јединице локалне самоуправе и слично) заједно са уредно потписаном и печатираном Изјавом одговорног лица о учешћу у суфинанирању предметних радова (Изјаву доставити у слободној форми);

**Б) ЗА ФИНАНСИРАЊЕ И СУФИНАНСИРАЊЕ ТЕКУЋЕГ ОДРЖАВАЊА ОБЈЕКАТА**

1. **акт издат од стране органа надлежног за издавање грађевинске дозволе,** којим се потврђује да је предметнa врстa радова, у приложеном предмеру и предрачуну радова, текуће одржавање објекта односно радови за које се не издаје решење о одобрењу за извођење радова према Закону о планирању и изградњи ("Сл. Гласник РС", бр. 72/09, 81/09 - испр., 64/10 – одлука УС, 24/11, 121/12, 42/13 - одлука УС, 50/13 - одлука УС, 98/13 - одлука УС, 132/14, 145/14, 83/18, 31/19, 37/19 – др. закон, 9/20, 52/21 и 62/23);
2. **предмер и предрачун радова потписан и оверен од стране одговорног пројектанта (документ не старији од шест месеци с нумерисаним странама, обавезно да садржи број и датум израде)**;
3. **у случају суфинансирања доставити доказ о обезбеђеним средствима за суфинансирање радова** (уговор, решење, извод из буџета јединице локалне самоуправе и слично) заједно са уредно потписаном и печатираном Изјавом одговорног лица о учешћу у суфинанирању предметних радова (Изјаву доставити у слободној форми)

**Пријава се подноси у штампаном облику (уредно испуњена и потписана од стране одговорног лица), а сви прилози уз пријаву се достављају ИСКЉУЧИВО У ЕЛЕКТРОНСКОМ ОБЛИКУ на УСБ-у или ЦД-у.**

**Рок за подношење пријава на Конкурс је 07.03.2025. године.**

Секретаријат задржава право да од подносиоца пријаве, по потреби, затражи додатну документацију и информације.

Након истека рока за подношење пријава, Комисија приступа разматрању пријава.

Комисија ће решењем одбацити непотпуне или неправилно попуњене пријаве тј. пријаве у којима нису попуњена сва обавезна поља (поља која нису обавезна су наведена у обрасцу пријаве) као и пријаве које нису потписане и печатиране, као и неблаговремене пријаве.

Комисија ће решењем одбацити и недопуштене пријаве, и то:

* пријаве поднете од стране лица која су неовлашћена и субјеката који нису предвиђени конкурсом;
* пријаве које се не односе на конкурсом предвиђене намене;
* пријаве корисника који у претходној календарској години нису оправдали средства додељена из буџета Аутономне покрајине Војводине кроз финансијске и наративне извештаје.

Резултати Конкурса биће објављени на интернет презентацији Секретаријата.

**Заинтересована лица додатне информације у вези с реализацијом Конкурса могу добити у Секретаријату на бројеве телефона: 021/487 42 68, 487 46 14, 487 40 36.**

 Покрајински секретар

 Ótott Róbert

 ( Роберт Отот)